Нобэ
Европэ къэралхэм ягу къыщагъэкIыж террор щIэпхъаджагъэхэм хэкIуэдахэр
УФ-м Наркотикхэр зэ- рызэрагъэкIуэкIым кIэлъыплъ и IуэхущIапIэм и лэжьакIуэм и махуэщ
Урысейм щагъэлъапIэ уней хъумакIуэ агентствэхэм я лэжьакIуэхэм я махуэр
Литвам и къэралыгъуэр щызэфIагъэувэжа махуэщ. 1990 гъэм абы и Совет Нэхъыщхьэм унафэ къищтащ Литва Республикэр къызэгъэпэщыжыным теухуауэ. Апхуэдэ щIыкIэкIэ, совет республикэхэм ящыщу аращ зи къэралыгъуэ япэу зэзыгъэпэщыжауэ щытар.
1931 гъэм СССР-м къыщыхалъхьащ «Лэжьыгъэми зыхъумэжынми сыхуэхьэзырщ» (ГТО) къэралпсо физкультурэ Iуэхухэр.
КъБАССР-м и Совет Нэхъыщхьэм и Президиумым 1991 гъэм гъатхэпэм и 11-м къищта унафэм ипкъ иткIэ «Ленин гъуэгу» газетым и цIэр «Адыгэ псалъэ» жиIэу зэрахъуэкIащ.
Урыс дзэ къулыкъущIэ, адмирал, Урысей къэралыгъуэм тенджыз IуэхухэмкIэ и министру щыта Чичагов Василий къызэралъхурэ илъэс 290-рэ ирокъу.
Тхыдэ щIэныгъэхэм я доктор, профессор, Куржым щIэныгъэхэмкIэ и академием и академик, СССР-м и Къэрал саугъэтым и лауреат, абхъазыбзэмрэ адыгэбзэмрэ ятеухуа лэжьыгъэ куэд зи къалэмыпэм къыщIэкIа Джанашиа Симон къызэралъхурэ илъэси 116-рэ ирокъу.
Совет актёр, Хэку зауэшхуэм хахуэу зэрыхэтам щхьэкIэ къэрал дамыгъэ куэд зыхуагъэфэща, РСФСР-м и цIыхубэ артист Юматов Георгий къызэралъхурэ илъэс 90 ирокъу.
Физико-математикэ щIэныгъэхэм я доктор, КъБКъУ-м и профессор Уэщхъун МуIэед и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 — 6, жэщым градуси 3 — 4 щыхъунущ.
